Rješenje Suda (sedmo vijeće) od 28. veljače 2023. (zahtjev za prethodnu odluku koji je uputio Verwaltungsgericht Minden – Njemačka) – Herr J. O./Kreis Gütersloh
(predmet C-596/221, Kreis Gütersloh)
„Zahtjev za prethodnu odluku – Članak 99. Poslovnika Suda – Okoliš – Procjena utjecaja određenih javnih i privatnih projekata na okoliš – Direktiva 2011/92/EU – Obveza provedbe procjene utjecaja na okoliš ili pojedinačnog ispitivanja – Kumulativni učinci projekata – Izgradnja nastambe za uzgoj tovnih pilića u neposrednoj blizini sličnih nastambi”
Jezik postupka: njemački
Sud koji je uputio zahtjev
Verwaltungsgericht Minden
Stranke glavnog postupka
Tužitelj: Herr J. O.
Tuženik: Kreis Gütersloh
uz sudjelovanje: W. D.
Izreka
Članak 4. stavak 3. Direktive 2011/92/EU Europskog parlamenta i Vijeća od 13. prosinca 2011. o procjeni učinaka određenih javnih i privatnih projekata na okoliš, kako je izmijenjena Direktivom 2014/52/EU Europskog parlamenta i Vijeća od 16. travnja 2014., u vezi s točkom 1. podtočkom (b) i točkom 3. podtočkom (g) Priloga III. Direktivi 2011/92, kako je izmijenjena,
treba tumačiti na način da mu se:
protivi propis države članice prema kojem je obveza provedbe procjene utjecaja koji bi projekt mogao imati zajedno s drugim projektima ograničena na situacije u kojima su taj projekt izgradnje postrojenja i ti drugi projekti povezani zajedničkim postrojenjima.
Direktivu 2011/92, kako je izmijenjena Direktivom 2014/52,
treba tumačiti na način da joj se:
ne protivi propis države članice kojim se predviđa samo pojedinačno ispitivanje, u smislu članka 4. stavka 2. točke (a) Direktive 2011/92, kako je izmijenjena, u pogledu projekta koji, sam po sebi, ne doseže prag iz točke 17. podtočke (a) Priloga I. Direktivi 2011/92, kako je izmijenjena, ali ga doseže kada se razmatra zajedno s drugim projektima. U okviru tog pojedinačnog ispitivanja, okolnost da taj projekt doseže taj prag kada ga se razmatra zajedno s drugim projektima može ipak biti pokazatelj da bi taj projekt mogao imati značajan utjecaj na okoliš, u smislu članka 2. stavka 1. Direktive 2011/92, kako je izmijenjena.
____________
1 SL C 463, 5. 12. 2022.